
Z A P I S N I K
 
28. sjednice Vijeća Mjesnog odbora Ferenščica održana 21. Kolovoza 2023.
u prostorijama mjesnog odbora Ferenščica, s početkom u 17:30 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak, Danko Knoblo, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema
 
Predsjedava Ante Palada, predsjednik Vijeća.

Zapisnik vodi Danko Knoblo 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 27. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 27. sjednice Vijeća, održane 13. Srpnja 2023.  bez izmjena.

	Na prijedlog predsjednika Vijeće jednoglasno utvrđuje

D N E V N I   R E D
1. Aktualna komunalna problematika
2. Razno: izvješća , pitanja i prijedlozi

Članovi Vijeća primili su pisani materijal uz poziv.

Ad 1. Aktualna komunalna problematika 
        
U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:
1. Nadzor i postavljanje kamera za nadzor glomaznog otpada u Ivekovićevoj ulici
2. Premještanje kontejnera za staklo na lokaciji 1.Ferenščica te uklanjanju kontejnera za staklo kod DV Duga i kontejnera za papir na Ivanićgradskoj ulici
3. Izrada stazice od pješačkog prelaza iz smjera ulice grada Vukovara uz tramvajsku stanicu Ferenščica u smjeru zapada

[bookmark: _GoBack]Nakon rasprave Vijeće jednoglasno donosi:

Z A K LJ U Č A K
o  nadzoru i postavljanje kamera za nadzor glomaznog otpada u Ivekovićevoj ulici

Temeljem prijedloga gospodina Stepića, Vijeće Mjesnog odbora Ferenščica jednoglasno donosi zaključak da se od nadležnog gradskog ureda zatraži veći nadzor i postavljanje kamera za nadzor glomaznog otpada.

Obrazloženje: Zbog učestalog problema sa odlaganjem otpada na lokaciji Ivekovićeva ulica vijeće MO daje prijedlog da se postave nadzorne kamere te da se poveća nadzor od strane komunalnog redara na navedenoj lokaciji.




Z A K LJ U Č A K 
o  premještanju kontejnera za staklo na lokaciji 1.Ferenščica te uklanjanju kontejnera za staklo kod DV Duga i kontejnera za papir na Ivaničgradskoj ulici


Temeljem prijedloga gospodina Danka Knoblo, Vijeće Mjesnog odbora Ferenščica jednoglasno donosi zaključak da se od nadležnog gradskog ureda zatraži pomicanje spremnika za staklo koji se trenutno nalazi na samom križanju ulica I. Ferenščica i VI. Ferenščica sjevernije za 10-ak metara preko puta adrese VI. Ferenščica 18 kako bi se isti ukloni iz zone križanja jer trenutna pozicija onemogućava preglednost križanja. Također tražimo uklanjanje kontejnera za staklo nasuprot DV Duga na zelenoj površini kod parkirališta te kontejnera za papir koji se nalazi na križanju Ivanićgradske ulice i ulice I. Ferenščica u neposrednoj blizini caffe bar-a Cappello.


Obrazloženje: Zbog loše postavljenog kontejnera za staklo, te smetnje u prometu potrebno je isti izmjestiti na drugu navedenu lokaciju 10-ak metara sjevernije (slika lokacije je u prilogu ovog zapisnika). Također potrebno je maknuti spremnik za staklo nasuprot DV Duga jer za istim na toj lokaciji ne postoji potreba iz razloga što u krugu 100 metara postoje dva druga spremnika za staklo a uz ovaj za koji tražimo uklanjanje nesavjesni sugrađani stalno ostavljaju glomazni i komunalni otpad te vjerujemo kako će se uklanjanjem istog završiti i praksa nelegalnog odlaganja ostalog otpada. spremnik za papir na križanju Ivanićgradske i ulice I. Ferenščica potrebno je ukloniti iz razloga jer za istim više ne postoji potreba jer sve okolne stambene zgrade i kuće imaju vlastite spremnike za odvajanje papira.



Z A K LJ U Č A K 
o  izradi stazice od pješačkog prijelaza iz smjera Ulice grada Vukovara uz tramvajsku stanicu Ferenščica u smjeru zapada


Temeljem prijedloga komisije sastavljene od predstavnika više Gradskih ureda i tvrtki koja se sastala u toku mjeseca kolovoza kako bi utvrdili stanje uočenih oštećenja na tramvajskom mostu preko potoka Bliznec, Vijeće Mjesnog odbora Ferenščica jednoglasno donosi zaključak da se od nadležnog gradskog ureda zatraži izrada stazice.


Obrazloženje: Zbog utvrđenog stanja tramvajskog mosta na stanici Ferenščica traži se izrada stazice koja bi povezivala put od pješačkog prijelaza iz smjera Ulice grada Vukovara do tramvajske stanice kako bi se smanjilo korištenje tramvajskog mosta od strane pješaka koji dolaze i odlaze sa stajališta u smjeru MO Volovčica.

Ad 2. Razno: izvješća, pitanja i prijedlozi


Predsjednik Vijeća MO Ferenščica Ante Palada obavještava sve prisutne vijećnike o mailovima pristiglima na službenu mail adresu MO Ferenščica sa izviješćima i daljnjim postupanjima po prethodnim prijedlozima MO Ferenščica od strane Vijeća Gradske četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima.



Dovršeno u 19:30 sati

KLASA:024-08/23-003/1582
URBROJ:251-13-11-11/003-23-2

U Zagrebu , 21.08.2023. 

Zapisnik sastavio: 					        Predsjednik Vijeća Mjesnog odbora
Danko Knoblo					        Ante Palada
